Høgni av Heiði

Høgni av Heiði (fyrr Mortensen, føddur 2. januar 1962 í Keypmannahavn, uppvaksin í Havn) er ein føroyskur rithøvundur.

Eftir studentsprógv úr Hoydølum tók hann prógv í russiskum á Pusjkin-skúlanum í Moskva 1983 og prógv á Føroya Læraraskúla í 1986. Sama árið flutti hann við vietnamesisku konuni til Keypmannahavnar, har hann hevur starvast á ymsum skúlum, bókasøvnum og heilsølum. Høgni hevur fyri seg sjálvan lisið bæði sálarfrøði, heimspeki og bókmentir, men einahelst gudfrøði hevur havt hansara áhuga. Hetta seinasta evnið hevur hann skrivað um í teimum føroysku bløðunum og givið út bókina Prestar og profetar, 18 greinir um átrúna og lívsáskoðan 1994.ms.fo Við skaldsøguni Tað heita summarið, sum kom út í 1987 gjørdi Høgni av Heiði av álvara vart við seg í føroyskum bókmentum. Bæði tí søgan fer fram í Vjetnam, og tí hon er meira erotisk enn vanligt var í føroyskum bókmentum.

 Útgivið 

 Skaldsøgur 
1987: Tað heita summarið. Skaldsøga. Mentunargrunnur Studentafelagsins. Endurútgivin av Sprotanum í 2013.
1994: Við bivandi hjarta. Skaldsøga. Mentunargrunnur Studentafelagsins. Endurútgivin av Sprotanum í 2013.
1996: Dagar í Vietnam. Brot úr lívvsøgu, Forlagið Hagasóljan.trove.nla.au Endurútgivin av Sprotanum í 2013.

 Yrkingar 
1995: Vatnið millum fjalla. Yrkingar. Forlagið Hagasóljan. 

 Aðrar útgávur 
1985: Kristiligur ágangur. Greinin, sum tey føroysku bløðini sensureraðu. Mótmælisrit. 
 1994: Prestar og profetar. 18 greinir um átrúna og lívsáskoðan (1986-91). Prometeus.
 2013: Føroyingur við ongum flaggi. 28 greinir og ummæli (1994-2005). E-bók. Vitra.

 Keldur 

Bólkur:Føroyskir rithøvundar
Bólkur:Føroyskir skaldsøguhøvundar
Bólkur:Føðingar í 1962